Αριθμ. Πρωτ.: 42

ΣΥΛΛΟΓΟΣ ΕΡΓΑΖΟΜΕΝΩΝ Ζάκυνθος:21/11/2019

Γ.Ν.ΖΑΚΥΝΘΟΥ

**ΠΡΟΣ**

Υπουργό Υγείας

κ. Β. Κικίλια

ΚΟΙΝ.

Υφυπουργό Υγείας κ. Β. Κοντοζαμάνη

Γενικό Γραμματέα κ. Ι. Κωτσιόπουλο

Διοικητή 6ης ΥΠΕ κ. Ι. Καρβέλη

Πρόεδρο της ΠΟΕΔΗΝ κ. Μ. Γιαννάκο

Αξιότιμε κύριε Υπουργέ!

Στο από 22/07/2019 έγγραφό μας, γίνεται εκτενής αναφορά στα προβλήματα που παρουσιάζονται στο Γενικό Νοσοκομείο Ζακύνθου,τα οποία σχετίζονται με την κακοδιοίκηση, την υποχρηματοδότηση και την υποστέλεχωσή του και δυστυχώς παραμένουν άλυτα μέχρι και σήμερα.

Χαρακτηριστικά, τα έτη 2018 και 2019 αποχώρησαν από το Νοσοκομείο, λόγω συνταξιοδοτήσεων και παραιτήσεων, δώδεκα γιατροί, με ό,τι αυτό συνεπάγεται για την ομαλή του λειτουργία. Μάλιστα, με την επικείμενη συνταξιοδότηση, το Δεκέμβριο του 2019, περισσότερων γιατρών, ο κίνδυνος σοβαρής υποστελέχωσης είναι ορατός, με αποτέλεσμα ακόμη και την αναστολή λειτουργίας τμημάτων από 01/01/2020.

Λαμβάνοντας υπόψη το γεγονός ότι οι επικουρικοί γιατροί αρνούνται να έρθουν στα νησιά, αλλά και οι διαδικασίες των μόνιμων προσλήψεων είναι χρονοβόρες, αποτελεί αδήριτη ανάγκη για την ομαλή λειτουργία του Νοσοκομείου η άμεση λήψη μέτρων, έως ότου πραγματοποιηθούν οι μόνιμες προσλήψεις σε ιατρικό προσωπικό.

Παρακαλούμε την έγκαιρη και αποφασιστική παρέμβασή σας, ώστε να μη διαταραχθεί περαιτέρω η στοιχειώδης λειτουργία του Νοσοκομείου και να αποκατασταθεί η εμπιστοσύνη των κατοίκων του νησιού μας σε αυτό. Επίσης, η τοπική κοινωνία μας προσβλέπει τη λειτουργία της Μονάδας Εντατικής Θεραπείας, άλλωστε, σε αντίθετη περίπτωση, ο κίνδυνος της επιστροφής του ποσού των 20.000.000 ευρώ στην Ε.Ε. είναι υπαρκτός.

Για το Δ.Σ.

Ο Πρόεδρος Η Γραμματέας

Ε. Τσώλας Ι. Κάνδηλα